
DISSERTATIO  MEDICA 

INAUGURALIS, 


QUAEDAM  DE 

VINI  ET  SPIRITUS  ARDENTIS 

INTEMPERANTIA 

COMPLECTENS : 

QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

JD,  GEORGII  BAIRB,  SS.T.F. 

ACADEMIAE  EDINBURGENAE  PRAEFECTI; 

NECNON, 

AMPLISSIMI  SENATUS  ACADEMICI  CONSENSU, 

ET  NOBILISSIMAE  FACULTATIS  MEDICAE  DECRETO  ; 

pro  (ll^raOu  Doctorisf, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS; 

ERUDITORUM  EXAMINI  SUBJICIT 

RICARDUS  MARTLAND, 

anglus, 

SOCIET.  REG.  PHYS.  EDIN.  SOC.  EXT. 

ETIAMQUE  PRAESES  ANN. 


“  Evoe !  parce,  Liber, 
Parce,  gravi  metuende  Thyrso  ! 


Hoa. 


Kalendis  Augusti^  hora  locoqiie  solitis. 


EDINBURGI : 

EXCUDEBAT  C»  STEWART, 

gicatemiae 

DANIELI  RUTHERFORD,  M.  D.  &c. 

ALMAE  HUJUS  ACADEMIAE 

BOTANICES  PROFESSORI  CLARISSIMO, 

NON  MINUS 

OB  PERITIAM  REI  MEDICAE  INSIGNEM, 

QUAM  OB  MULTA  ERGA  SE 
BENEFICIA,  PRAECIPUE  SE 
BENIGNE  NOMINANDO  AD  SECRETARII  MUNERA 

CLINICI  IN  NOSOCOMIO  REGIO  OBEUNDA, 

HOC  TENTAMEN  EXIGUUM 

SUMMA  CUM  OBSERVANTIA 
OFFERT  DEDICATQUE 


AUCTOR 

NECNON 


THOMAE  C.  LITLER,  Armigero 

i 

APUD  UP-HOLLAND 

IN  COMITATU  DE  LANCASTER 

FELICITER  ARTEM 

I 

APOLLINAREM 

EXERCENTI,  ' 

SUB  CUJUS  AUSPICIO  RUDIMENTA 
EJUS  ADDIDICIT, 

OB  PLURIMA  BENEFICIA 
IN  SE  COLLATA, 

HOC  OPUSCULUM, 

GRATI  ANIMI  PEREXIGUUM  TESTIMONIUM, 

) 

DAT  DEDICATQUE 


AUCTOR 


“  Though  I  loolc  old,  yet  I  am  strong  and  lusty  j 
“  For  in  my  youth  I  never  did  apply 
“  Hot  and  rebellious  liquors  to  my  blood; 

“  Therefore  my  age  is  as  a  lusty  winter, 

“  Frosty  but  kindly.” 


Shakespeare. 


DISSERTATIO  MEDICA 


INAUGURALIS, 

QUAEDAM 

VINI  ET  SPIRITUS  ARDENTIS 

INTEMPERANTIA 

COMPLECTENS. 


Quoniam  legibus  almae  hujus  academiae 
statutum  est,  ut  quicunque  medicinae  ho¬ 
nores  ambire  studeant,  aliquod  de  re  medi¬ 
ca  conscriptum  ederent ;  de  effectibus  qui 
ex  usu  immodico  vini  et  spiritus  ardentis  in 
machinam  animalem  profluunt,  breviter  dis¬ 
serere  statui,  omissa  omni  mentione  de  ma¬ 


teriis  quibuscum  liquores  fermentati  sae- 

pissime  inquinantur.  Neminem  enim  latet 
horum  abusum  multis  et  tristissimis  morbis 
originem  praebere,  quorum  nonnulli  statim 
vitam  extinguunt,  alii  lenta  et  miseranda 
valetudine  macerant,  donec  mors  ipsa  om¬ 
nibus  aerumnis  finem  ponat. 

Nulla  adest  ratio  cur  credamus  homines 
natura  liquores  spirituosos  appetere  ;  infan¬ 
tes  enim,  voluptates,  quae  ex  iis  oriuntur, 
nondum  experti,  ut  primum  gustaverint,  fe¬ 
re  respuunt  j  nec  aliter  res  se  habet  in  aduE 
tis,  donec  prava  consuetudo  fastidium,  sa¬ 
piente  consilio  a  natura  inditum  superave¬ 
rit  ;  “  But  things  do  not  present  themselves 
to  the  palate  as  they  do  to  the  sight :  they 
are  generally  applied  to  it  either  as  food  or 
as  medicine  ;  and,  from  the  qualities  which 
they  possess  for  nutritive  or  medicinal  pur- 
poses,  they  often  form  the  palate  by  de- 
grees,  and  by  force  of  these  associations. 
Thus,  opium  is  agreeable  to  the  Turks  on 

account  of  tlie  agreeable  delirium  it  pro¬ 
duces.  Tobacco  is  the  delight  ofthe  Dutch- 
man,  as  it  produces  a  torpor  and  pleasing 
stupefaction.  Fermented  liquors  please  our 
common  people,  because  th^y  banish  care 
and  all  consideration  of  future  or  present 
evils.  All  of  tliese  would  lie  absolutely  ne- 
glected  if  their  properties  had  originally 
gone  no  further  than  the  taste.’’  *  Sic  te¬ 
mulentiae  cacoethes  a  Burke  describitur ; 
sed  aliae  causae  ad  id  cieant.  Aliquando 
ex  falsa  sententia  quod  digestionem  et  salu¬ 
tem  promovet,  originem  ducit ;  aliquando 
etiam  ex  desidia  oritur,  quae  varia  deside¬ 
ria,  et  consuetudines  supervacuas,  et  inter 
has  ebrietatem  creat ;  vel  postremo  ex  do¬ 
lore  aut  lassitudine  oritur,  affectionibus, 
quae  valde  poscunt  solatium  quod  liquores 
generosi  ferunt,  atque  aliquem  praetextum 
hiiic  desiderio  indulgendi  suppeditant. 


*  Burke  on  the  Sublime  and  BeautifuJ. 

Consuetudo  tamen  bibendi  diversa  ha¬ 
bet  incitamenta  ex  iis,  quibus  originem 
duxit.  Prope  enim  tempora  bibendi  solita, 
ebriosi  deliquio  animi,  et  sensu  molestiae 
circa  praecordia  vexari  solent ;  quae  mor¬ 
tales,  nisi  magna  animi  vi  praediti,  perferre 
nequeunt. 

Ab  ejusdem  intemperantiae  repetitione 
haec  pro  tempore  fugantur  ;  sed  adhuc  plus 
damni  ebrioso  contingit.  Corpus  enim  ea¬ 
dem  Alcoholis,  copia  nequit  excitari ;  unde 
fit  ut  ad  eundem  gradum  hilaritatis  vel 
tranquillitatis  adipiscendum,  potionis  men¬ 
sura  augenda  est,  sic  autem  omnia  mala 
ebrietati  propria,  rapide  ingravescunt,  et 
infelicem  hominem  etiam  juvenem  ad  um¬ 
bras  praecipitant. 

Hoc  in  loco,  aliquod  de  effectibus  inter 
bibendum  excitatis  dicam.  Si  aliquis  vi- 

nmii  modice  bibat,  gratus  et  ardens  sensus 
pectus  primum  occupat,  qui  breviter  se  per 
totum  corpua  diffundit,  vis  musculorum 
multum  intenditur,  et  omnes  motus  facilio¬ 
res  et  promptiores  evadunt,  sanguinis  cur¬ 
sus  ubique  incitatur,  corpus  incalescit,  et 
secretiones  augentur. 

Corpore  vino  fervente,  mens  quoque  in 
consortium  rapitur,  nunc  tristes  curae  dif¬ 
fugiunt,  ingenii  vires  novo  acumine  pollent, 
animi  celeres  huc  et  illuc  per  omnia  versan¬ 
tur,  et  lingua  insolita  facundia  valens,  gra¬ 
tiam  conciliat  dictis. 

Nunc,  si  qui5  vinum  meracius  bibat,  pa- 
themata  animi  majore  'impetu  concitari  in¬ 
cipiunt,  et  in  motus  abnormes  erumpunt ; 
hinc  amator  non  amplius  tacito  comburitur 
igne,  sed,  se  genio  libere  indulgens,  divina 
amicae  imagine  corripitur,  et  laudibus  in 
astra  tollit.  Nec  minus  inter  spumantia  po- 

cula  amicitiae  est  locus  ;  homines  enim  hoc 
vinculo  devincti,  arcana  pectoris  recludunt, 
et  dextram  ferventius  jungunt. 

In  hoc  autem  statu  omnes  non  his  gra¬ 
tis  sensibus  excitantur,  nonnulli  enim  ex¬ 
aestuant  ira,  alii  invidia  pallescunt,  et  alii 
hoc  tempore  injurias  diu  sopitas  praesertim 
reminiscuntur;  et  sic  dira  et  aspera  jurgia 
suscitant,  quae  mentem  excaecant,  et  saevo 
impetu  in  omne  nefas  praecipitant. 

Fines  autem  sunt  quos  ultra  si  quis  or- 
gia  protraxerit,  vertigo  supervenit,  et  artus 
titubantes  vix,  ac  ne  vix  quidem,  corpus 
sustinere  possunt ;  vox  balbutit,  aut  pror¬ 
sus  faucibus  haeret ;  facies  tumida  erubes¬ 
cit,  et  visus  depravatur. 

"  Their  feeble  tongues, 

Unable  to  take  up  the  curabrous  word, 

'  Lie  quite  dissolved.  Before  their  maudlin  eyes, 

“  Seen  dim,  and  blue,  the  double  tapers  dance, 

Like  the  Sun  wading  through  the  raisty  sky, 

“  Then  sliding  soft,  they  drop.” - Thomson. 

Post  magnam  hanc  corporis  excitatio¬ 
nem,  ebriosus  nausea,  vomitu,  et  dolore  ca¬ 
pitis  plectitur,  et  maxima  debilitas  totum 
pervadit  corpus,  nec  nisi  multis  horis,  vel 
aliquando  etiam  diebus  elapsis,  solita  munia 
obire  queat :  Tantas  dat  poenas  damnosa 
vini  voluptas !  Hi  fere  sunt  effectus,  qui¬ 
bus  vinum  corpus  brevi  exercet,  et  in  hoc 
paroxysmo  ebrius  saepe  e  vivis  rapitur* 

Quandoquidem  adhuc  tantum  de  effec¬ 
tibus  proximis  vini  dixi,  nunc  pergam  dice¬ 
re  de  remotis,  vel  iis,  qui  multis  morbis  ori¬ 
ginem  praebent ;  diu  enim  invaluit  opinio 
multos  morbos  primam  originem  ex  fre¬ 
quenti  ebrietate  traxisse. 

/ 

“  0’er  the  dread  feast  malignant  Chemia  scowls, 

“  And  mingles  poison  in  the  nectar’d  bowls  j 
“  Feli  Gout  peeps  grinning  through  the  flimsy  scene, 

“  And  bloated  Dropsy  pants  behind  unseen  j 
Wrapp’d  in  his  robe,  white  Lepra  hides  his  stains, 

And  silent  Frenzy  writhing  bites  hischains,” — Darwik. 

Morbo,  cui  objecti  sunt  potatores,  gra¬ 
vissimo,  quem  Apoplexiam  esse  pono,  in- 
ci})iam.  Inter  damna  quae  ex  abusu  vini 
proveniunt,  sana  actio  cerebri  et  nervorum 
citius  seriusve  semper  turbatur.  Apoplexi¬ 
am  villi  intemperantiam  inducere,  satis  su- 
perque  demonstrant  mortes  subitae,  quas 
hominibus  mero  oppressis  toties  occurrisse 
audivimus,  quarum  omnium  forsan  causa  ad 
hunc  morbum  referenda  esset.  Apoplexia 
tamen  vinolenta  non  semper  subitam  affert 
mortem,  sed  paucis  horis  plerumque  dece¬ 
dit  ;  saepius  autem  repetita,  vasa  infirman¬ 
do,  congestioni  viam  sternit,  qua  fit,  ut  apo- 
plexia  mortem  ferens,  semper  minitetur ; 
vel  si  congestio  levior  fuerit,  paralysis  in¬ 
duci  potest,  et  sic  vita  magis  miserabilis 
quam  ipsa  mors  redditur.  In  priori  exem¬ 
plo  cerebrum  forsan  per  totam  substantiam 
laborat  5  in  altero  origo  quorundam  nervo- 

rum  solummodo  comprimi  videtur,  et  he¬ 
miplegia  immedicabilis,  brevi  forsan  in 
Apoplexiam  desitura,  enascitur. 

Hoc  tristissimum  praemium  ex  prava 
consuetudine  spiritus  ardentis  ingurgitandi 
tulerunt  isti  miseri,  paralysi  correpti,  quos, 
in  plateis  artus  languidos  et  exsuccos  aeger¬ 
rime  trahentes,  quotidie  conspicimus  ;  et  hi 
etiam  nunc  ad  pocula,  venturi  temporis  pa¬ 
rum  providi,  saepe  avidissime  confugiunt. 

Epilepsia  quoque  saepe  ducit  originem 
ex  iisdem  causis  quae  Apoplexiam  et  Para, 
lysin  inducunt. 

Mania,  quaedamve  aliae  insaniae  species, 
inveterata  bibendi  consuetudine  saepissime 
inducuntur.  Celeberrimus  Doctor  Cullen 
opinatur  proximam  insaniae  causam  ex  ce¬ 
rebro  inaequaliter  exercitato  pendere,  * 


'*  CuUen’s  first  Lines,  &c. 

quod  ad  statum  hujus  organi  morbidum  re¬ 
ferri  debet ;  et  Morgagni  inquit,  cerebrum 
insanorum,  ferro  patefactum,  in  nonnullis 
partibus  solito  durius,  et  in  aliis  mollius, 
saepe  apparuisse.  *  Satis  certo  scimus  quod 
quaedam  mutatio  in  cerebri  structura  fre¬ 
quenti  ebrietate  induci  potest ;  sed  quomcN- 
do  id  perficitur,  alta  caligine  obvolutum  ad¬ 
huc  latet. 

Peculiare  est  genus  delirii,  ab  ebrie¬ 
tate  inductum,  quod  a  Doctore  Pearson 
de  Cumbria,  (qui  primus,  ni  fallor,  mor¬ 
bum  bene  illustravit,)  lingu^  vernacula 
Brain  Fever”  nominatur.  Hic  morbus 
raro  accidit,  donec  aeger  per  plures  dies 
ebrietate  obstupuit,  et  tunc  variis  modis  af¬ 
fici  potest.  Mens  multum  agitatur,  et  oculi 
feroces  huc  et  illuc  incitato  motu  torquen¬ 
tur,  concilii  et  intellectus  quasi  expertes  j 

*  Morgagni  de  sedibus,  &c,  Lib.  1.  Epist.  2  Art.  22, — Epist. 
5.  Art.  6—16,  &c. 

omnesque  artus  solito  citius  moventur.  Noc¬ 
tu  somniis  diris  et  horrendis  quies  derepen¬ 
te  abrumpitur,  et  mentis  perturbatio  per  ali¬ 
quot  dies  saepe  eo  ingravescit,  ut  imagines 
varias  et  fictas,  quae  animum  permeant,  ae¬ 
ger  tandem  pro  veris  ducat.  Modo  anima¬ 
lia  diversa,  telis  horrendis  instructa,  et  sibi 
necem  instanter  illatura,  fingit ;  et,  uti  ipsi 
videtur,  conspicit ;  interdum  delirio  exar¬ 
dens,  viribus  incitatissimis,  hostes  debellare 
conatur,  et  molimina  perinsignia  edit. 

Palpitatio  cordis,  et  Syncope,  quibus  vi¬ 
nolenti  saepe  vexantur,  ab  actione  vini  in 
genus  nervosum  originem  ducere  videntur. 

Affectiones  oculi  ab  ebrietate  saepe  du¬ 
cunt  originem,  fabrica  enim  oculi  delicatis¬ 
sima  stimulo  vini  pestifero  male  obstat,  per- 
manensque  inducitur  inflammatio,  quae  in 
maculis,  caligine,  et  saepe  in  amaurosi  ter^ 
minat.  Hic  morbus  gravissimus  nunc  sae^ 

pius  quam  olim  occurrere  observatur,  et  hoc 
ad  usum  liquorum  spirituosorum  auctum 
adscribitur. 

His  morbis  praemissis  nunc  in  animo  est 
dicere  de  effectibus,  quos  in  ventriculum  et 
organa  vicina,  vinum  exercet. 

Ventriculus  viribus  hujus  deletricibus  im¬ 
primis  obnoxius  est,  et  si  usus  vini  longius 
adhibeatur,  dyspepsia  cum  longo  suo  ordine 
symptomatum  moestorum  satis  certo  seque¬ 
tur.  Etsi  ab  omnibus  fere  conceditur  vi¬ 
num  nimia  quantitate  usurpatum  totum  cor¬ 
pus  ocius  seriusve  infirmare,  multis  tamen 
persuasum  est,  tres  quatuorve  cyathos  me¬ 
ri,  vel  pauxillum  spiritus  ardentis  diluti,  vi 
stimulante  et  cardiaca  ad  cibi  concoctionem 
valde  conducere.  Haec  autem  opinio  nullo 
fundamento  niti  videtur ;  et  verisimile  est 

■f, 

usum  vini  non  solum  in  ventriculo  sano  cibi 

i 

concoctioni  non  opitulari,  sed  revera  pluri- 

Ilium  obesse  :  sicut  ab  experimento  a  Doc- 
tore  Beddoes  instituto  apparet.  *  Ut  nota» 
ret  effectus  qui  ex  liquoribus  spirituosis  sta- 
tim  proveniunt,  curavit  ut  duo  catuli,  eo¬ 
dem  partu  editi,  eandem  cibi  quantitatem 
ederent,  uni  drachmas  tres  spiritus  vini,  una 
solummodo  aquae  drachma  diluti,  dedit. 
Quinque  horis  elapsis  utrosque  enecavit,  et 
cadavera  patefecit.  Ventriculus  animalis 
cui  spiritum  dedit,  duplicem  fere  quantita¬ 
tem  cibi  continebat,  ac  in  altero  reperta 
est  ;  et  frustula  carnis  parum  imniimita  in¬ 
venta  fuere.  In  alio  autem  vires  ventriculi 
multo  magis  conspicuae  fuerunt ;  anguli 
cibi  magis  obtusi  et  comminuti  apparebant, 
et  substantia  ejus  mollior  fuit.  Hinc  ap¬ 
paret  quod  vinum  ventriculo  acceptum,  vim 
fibris  ejus  musculosis  insitam  imminuit,  na¬ 
turamque  succi  gastrici  corrumpit.  Sic 
abusui  vini  dediti  appetitus  cibi  amittunt, 


*  Beddoes’  Hygeia, 

et  post  pastum  habent  ventriculi  inflatio^ 
nem,  nauseam,  vomitum,  cardialgiam,  et 
omnia  signa  molestissima  quae  concoctio¬ 
nem  vitiatam  comitantur.  Hi  non  solum 
cibi  appetentiam  amittunt,  sed  eum  usque 
ad  nauseam  fastidiunt ;  quodcunque  autem 
in  ventriculum  accipitur,  vel  statim  rejici¬ 
tur,  vel  brevi  in  fermentationem  acetosam 
ruit,  et  miseros  frequenti  ructu,  ardore 
ventriculi,  torminibus,  alvo  nunc  minus 
soluta,  nunc  pertinaciter  adstricta  torquet. 
Nec  nox  ullam  dat  requiem  malis  quibus 
vexantur ;  somnum  placidum  rarissime  car- 

I 

punt,  insomniis  horrendis  plerumque  agi¬ 
tantur,  et  alma  lux  eos  parum  refectos  ad 
munera  vitae  revocat :  utprimum  enim  ex- 
pergiscuntur,  tremores  occupant  artus,  et 
vires  vacillantes  munera  solita  obire  neque¬ 
unt,  donec  stimulo  assueto  firmatae  fue¬ 
runt,  qui  tandem  ex  diuturna  consuetudine 
inertiam  excutere  non  amplius  valet.  Nunc 

animi  facultates  una  cum  corporis  viribus 
penitus  collabuntur  ;  ex  prostrata  quoque 
cibi  appetentia  nil  concoqui  potest  ad  quo¬ 
tidianam  corporis  jacturam  reparandam ; 
macies  extrema  evadit,  corpus  febre  lenta 
tabescit,  et  veneni  lues  medullis  penitus  in¬ 
sidens,  morte  optata,  miseriis  finem  ponit. 

Ii  ad  vinum  addicti  semper  fere  ventri¬ 
culum  habent  morbidum.  Dominus  Hun- 
ter  eum  solito  flaccidiorem  et  molliorem,  sa¬ 
nae  succi  gastrici  secretioni  minime  idone¬ 
um  invenit* ;  et  Doctor  Gregory  in  suis  prae¬ 
claris  praelectionibus  dicit  liquoribus  spiri- 
tuosis  deditos  inflammatione  erythematica 
ventriculi  haud  raro  corripi,  et  porro  hunc 
morbum  saepe  in  scirrhum  ventriculi  abi¬ 
re  affirmat,  t  Quibusdam  autem  exemplis 


*  Saunders’  Treatise  on  the  Liver. 

f  Audi  Dris,  Gregory  Praelect.  de  Med.  Prae,  in  Acad,  Ed. 

schirrus  ventriculum  occupavit,  nulla  prae¬ 
gressa  acuta  inflarhmatione  ;  sed  hoc  in  ca¬ 
su  probabile  est  scirrhum  levi  et  chronicae 
inflammationi  originem  debere.  Ab  expe¬ 
rimentis  in  .equos  institutis,  sicut  aBeddoes 
narratur,  apparuit,  quod  cum  liquores  spi- 
rituosi  in  ventriculum  ingesti  fuerunt  adeo 
ut  gradum  hilaritatis  sensibilem  inducant, 
interna  ejus  superficies  rugosa  facta  est,  et 
vasa  cerebri  nimis  sanguine  completa  sunt.* 
Morgagni  ventriculum  ebriosi  gangraena 
correptum,  et  magnitudine  haud  parum  auc¬ 
tum  se  reperiisse  refert.f  Doctor  Baillie  in 
cadavere  quod  aperuit  duodeni  tumorem 
schirrhoideuin,  et  ulcus  foetidum  detexit, 
quod  eandem  causam  agnoscere  videtur,  t 
Aliquando  etiam  status  duodeni  ad  ductum 
communem  choledochum  propagatur,  qui 


*  Beddoes’  Hygeia. 

t  Morgagni  de  sedibus,  &c.  Lib.  1.  Epist.  24.  Art.  55. 
-j:  Baillie’s  Morbid  Anatoray. 

ita  crassus  redditur,  ut  egressum  bilis  ob¬ 
struat  ;  et  sic  aeger  in  icterum  pertinacissi¬ 
mum  incidit :  ‘‘In  the  dissection  of  those, 
who  have  been  intemperate  dram-drinkers,” 
dicit  Saunders,  “the  diseased  structure  may 
be  traced  from  the  stomach  along  the  course 
of  the  ductus  communis,  and  I  have  fre- 
quently  seen  these  ducts  so  contracted  and 
thickened,  that  they  could  not  transmit 
bile.^’  * 

A  vini  intemperantia  hepar  saepissime 
laborat,  et  ab  ea  morbus  Hepatitis  dictus 
frequenter  ducit  originem. 

In  his  regionibus  et  in  aliis  quae  coeli  tem« 
perie  non  minus  fervida  utuntur,  hepar  in¬ 
flammationi  lentae  obnoxium  est,  quae  ab 
auctoribus  Hepatitis  Chronica  vocatur.  In¬ 
ter  causas  remotas  hujus  morbi  vinum  meri¬ 
to  recensetur,  et,  impetum  sanguinis  per 

*  Saunders’  Treatise  on  the  Liver, 

hoc  viscus  adaugendo,  cuiu  concitare  vide¬ 
tur.  Hoc  modo  secretio  bilis  augetur,  et 
iiidammatio,  scirrhus,  aliique  morbi  ebrio¬ 
sorum  induci  videntur  ;  his  quocunque  au¬ 
tem  modo  morbus  obvenit,  frequentissime 
occurrit,  et  in  progressu  plerumque  tardus 
est,  sed  gradu  diversis  hominibus  variat. 
Aliquando  nulla  morbi  hujus  visceris  signa, 
vita  perstante,  observantur ;  cadavere  ta¬ 
men  inciso,  pus  non  raro  deprehenditur.  Si 
neque  resolutione  nec  suppuratione  termi¬ 
netur,  sed  solito  diutius  perstet,  pars  lym¬ 
phae  coagulabilis  in  substantiam  hepatis 
forsan  elfunditur,  et  scirrhi  fundamenta  ja¬ 
cet.  Morgagni  inter  alios  morbos  quos  in 
cadaveribus  vinolentorum  vidit,  se  hepar 
mole  auctum  et  induratum  saepe  invenisse 
narrat.  ^ 

Doctor  Baillie  hoc  viscus  inter  bibaces  a 


Morgagni  dc  sedibus,  &c.  Lib.  1.  Epist,  -I.  Art.  6, 

tuberculis  saepissime  occupatum  invenit,* 
et  hanc  affectionem  maribus  quam  foeminis 
frequentius  accidere  dicit.  Id  ad  usum 
frequentiorem  vini  illo  quam  in  hoc  sexu  at¬ 
tribui  putat. 

Hepatitis  acuta,  non  tam  frequens  in  his 
regionibus  quam  in  tropicis,  ad  stimulum, 
quem  calor  corpori  impertit,  attribui  solet ; 
et  hoc  vini  abusui,  cui  ex  Europa  egressi 
tantum  ex  variis  causis  addicti  sunt,  referri 
potest.  Observatione  enim  dignum  est,  In¬ 
diae  indigenas,  qui  vino  non  utuntur,  raro 
hepatitide  laborare  ;  siquando  autem  ex  so¬ 
lita  temperantia  deflectunt,  morbis  jecinoris 
proni  evadunt,  f 

Constat  quoque  animalia,  quae  granis  et 
foecibus  post  spiritum  igne  prolectum  relic¬ 
tis  vescuntur,  hepar  plerumque  adauctum 
et  induratum  habere. 

*  Baii,lie’s  Morbid  Anatomy. 

+  Sherwen’s  Observations  on  Bilious  Disorders. — J.nnals  of 
Medicine,  1801. 

Viscera  vicina  lien  et  pancreas  labem  ex 
eadem  causa  nequaquam  fugiunt ;  Morgag¬ 
ni  enim  ea  in  vinolentis  tumida  et  scirrhosa 
invenit*  Imo  etiam  ex  mole  pancreatis 
ita  adaucta  ut  ductum  choledochum  com¬ 
primat,  icterus  nonnunquam  originem  tra¬ 
hit. 

Affectiones  hydropicae  ebriosis  frequen¬ 
ter  mortem  ferunt,  et  ii,  qui  hepate  infirmo 
laborant  his  malis  plerumque  succumbunt. 
Quodcunque  enim  circuitum  sanguinis  per 
hepar  impedit,  eum  majore  copi^  in  vena 
portarum  colligit ;  hinc  major  fit  renixus 
sanguini  ex  arteriis  vicinis  in  venas  influen¬ 
ti,  et  pars  tenuior  uberius  igitur  per  exha¬ 
lantia  in  cavum  effunditur,  hydropi  insana¬ 
bili  originem  datura. 

Hydrothorax  ex  hepatis  mole  adaucti, 

*  Morgagni  de  sedibus,  &c.  Lib.  1.  Epist.  4.  Art.  16,  et  Lib. 
4,  Epist,  52.  Art.  50, 

originem  saepissime  ducere  videtur,  quia 
diaphragmatis  descensui  hepar  obstat,  et  ita 
aer  atmosphericus  in  cellulas  pulmonum  ad 
eas  rite  distendendas  intrare  non  potest- 
Hinc  transitus  sanguinis  in  venas  pulmo¬ 
num  impeditur,  unde  fit,  ut  nusquam  non 
sit,  ubi  per  venas  iter  obstatur,  effusionem 
ex  arteriis  augeri. 

Vasa  sanguinem  afferentia  per  totum 
corpus  fere  vino  multum  turbantur,  et  sti¬ 
mulo  tam  valido  ad  motus  inordinatos  inci¬ 
tantur;  et,  sanguine  ad  quasdam  corporis 
partes  uberius  delato,  morbi,  qui  inflamma¬ 
tiones  habent,  gignuntur.  Hinc  rubedo,  et 
eruptiones,  quibus  facies,  et  praesertim  na¬ 
res  potatorum  turpiter  notantur,  ex  vasis 
cutaneis  praeter  modum  agentibus  prove¬ 
nire  videntur,  et  diversae  haemorrhagiae  ex 
usu  immodico  liquorum  spirituosorum  saepe 
prorumpunt. 

Nunc  mihi  restat  de  podagra  agere, 
quae,  quanquam  serius  tractanda,  non  ta¬ 
men  morbns  eo  minus  frequens  est,  qui  a 
vini  intemperanti^  oritur. 

Podagram  vini  et  veneris  prolem  esse  fa¬ 
bula  dicit ;  et  quidem  vere,  nam  ubi  incog¬ 
nitus  manet  liquorum  spirituosorum  usus, 
raro  invenitur  podagra. 

Podagra,  etsi  morbus  hereditarius,  regi¬ 
mine  idoneo  saepe  feliciter  oppugnatur,  de 
quo  multa  exempla  adduci  queant.  Exem¬ 
plum  hujusmodi  in  nostro  celeberrimo  pro¬ 
fessore  Doctore  Gregory  occurrit,  cujus  pa¬ 
ter  eximius  cito  Apoplexia  abreptus,  a  po- 
dae^ra  miserrime  vexatus  fuerat.  Filius  a 
paterno  morbo  aetate  matura  petebatur ; 
ille  tamen  poenam  periculumque  praesci¬ 
ens,  si  liquoribus  generosis  non  abstineret, 
et  exercitationes  vehementes  non  admove¬ 
ret,  statim  diaeta  parca  et  idoneo  regimine, 
morbo  occurrere  incepit ;  et  sane  praemium 
virtuti  debitum  tulit,  usque  enim  ad  hunc 

diem  a  podagra  prorsus  immunis,  et  pleno 
mentis  acumine  aetatem  agit. 

Hallucinationes  de  hac  re  pertinacissi“ 
mae,  in  pravis  theoriis  forte  veterum  medi¬ 
corum  editae,  quibus  medicina  non  tam  ple¬ 
ne  inteliigebatur,  adhuc  etiam  paucos  diri¬ 
gunt.  Podagram  materias  quasdam  noxias, 
quae  intra  corpus  generantur  depellere  ex¬ 
istimant  ;  itaque  quam  maximam  salutem 
promovere  j  et  ii,  qui  tam  miseri  sunt,  ut 
hoc  saevissimo  morbo  vexentur,  gratula^ 
tiones  amicorum  accipere  solent.  Nil  mi¬ 
rum  est  igitur  quoniam  aegri  hujusmodi 
opinionibus  falluntur,  si  sedulo  morbum  fo¬ 
veant,  quem  adeo  salutiferum  esse  fingunt. 
In  tanto  honore  equidem  hic  morbus  est  in¬ 
ter  nos,  ut  ii,  eo  laborantes,  nequaquam  pu¬ 
dore  affecti,  eum  pro  hoc  testimonio  inglu¬ 
viei  temulentiaeque  summam  esse  gloriam 
existiment,  et  ob  eum  auctam  observantiam 
et  dignitatem  inveniunt. 

Quidam  medici  Nephritidem  a  vinolentia 
concitari  putant ;  hic  vero  morbus  non  val¬ 
de  frequenter  hanc  causam  agnoscit. 

Leucorrhoea,  Menorrhagia,  et  Sterilitas 
a  vini  intemperantia  saepe  pendera  existi¬ 
mantur. 

Vinolentia  quoque,  vires  corporis  debili¬ 
tando,  homines  ad  miasmata,  quae  febres 
intermittentes  gignunt,  et  quoque  ad  con¬ 
tagium,  quo  febres  continuae  grassantur, 
suscipiendum,  multo  opportuniores  reddit. 

Nequaquam  difficile  esset  alios  morbos 
ex  ebrietate  ortum  ducentes  numerare ;  hi 
vero,  de  quibus  jam  dixi,  saepissime  se  me¬ 
dico  offerre,  et  summam  attentionem  pos¬ 
tulare  videntur.  ' 

In  hoc  tentamine  nunc  tantum  mihi  di¬ 
cere  de  vino  restat,  quod  si  homines  usum 


DE  INTEMPERANTIA. 


2B 

ejus  luxuriae  causa  omnino  deponerent,  et 
ad  hoc  solatium,  cum  morbis  obsessi  sunt, 
vel  cum  corpus  annis  confectum  aliquod 
meracius  exposcit,  solummodo  confugerent; 
a  multis  malis  sese  praestarent  immunes,  et 
breve  et  irreparabile  vitae  tempus  sanius  et 
gratius  agerent. 


FINIS. 


Edinburgi  e  Prelo  Academico. 

